Shalom ystävät! Siunausta Jerusalemista Jeshuan nimessä!
Tänään puhun Jumalalle mieluisesta rukouksesta.
Luetaan yhdessä Mark. 11:24.
"Sentähden minä sanon teille: kaikki, mitä te rukoilette ja anotte, -
uskokaa saaneenne, niin se on teille tuleva."
Jeshua sanoo, että uskokaa jo saaneenne sen, mitä pyydätte, -
niin saatte sen.
Rukoillessa meidän täytyy uskoa, -
että saamme sen mitä pyydämme.
Ilman uskoa rukous on turha.
On mielenkiintoista lukea, mikä johti tähän tilanteeseen, -
jossa Jeshua opetti uskosta.
Jeshua kirosi viikunapuun, -
josta ei löytynyt hedelmiä.
Mark. 11:20: -
"Ja kun he varhain aamulla kulkivat ohi, -
näkivät he viikunapuun kuivettuneen juuria myöten.
Silloin Pietari muisti Jeesuksen sanat ja sanoi hänelle: -
'Rabbi, katso, viikunapuu, jonka sinä kirosit, on kuivettunut'."
Pietari huomasi sen.
Mutta mitä tapahtui ennen sitä? Mark. 11:12: -
"Kun he seuraavana päivänä lähtivät Betaniasta, oli hänen nälkä.
Ja kun hän kaukaa näki viikunapuun, jossa oli lehtiä, meni hän katsomaan, -
löytäisikö ehkä jotakin siitä; -
mutta tultuaan sen luo hän ei löytänyt muuta kuin lehtiä.
Sillä silloin ei ollut viikunain aika. Niin hän puhui ja sanoi sille: -
'Älköön ikinä enää kukaan sinusta hedelmää syökö'.
Ja hänen opetuslapsensa kuulivat sen."
Miksi on tärkeää tietää, että opetuslapset kuulivat sen?
Koska usko tulee kuulemisesta, ja kuuleminen Jumalan Sanasta.
Mitä te kuulette?
Jos kuulette totuuden ja uskon sanaa, -
on tärkeää rukoilla täynnä uskoa siihen, -
että saamme kaiken, mitä pyydämme Jumalalta.
Jos rukoilemme epäillen, emme saa Jumalalta mitään.
Emme voi syyttää siitä Jumalaa.
Ei meidän tarvitse itseämmekään syyttää, vaan ehkä väärää opetusta -
ja väärää käsitystä maailmasta ja Raamatusta.
Siinä on jotain vialla.
Viikunapuun kertomus on mielenkiintoinen.
Muistatteko, kun ensimmäinen ihminen teki syntiä, -
hän teki vaatteen itselleen ja vaimolleen viikunanlehdistä?
Jeshua kirosi siis ihmisen omavanhurskauden.
"Älköön ikinä enää kukaan sinusta hedelmää syökö."
Opetuslapset kuulivat sen.
Messiaan opetuslapset eivät tarvitse omavanhurskautta.
Meidät on vanhurskautettu kerran ainiaaksi -
ei omien saavutustemme, vaan Jeshuan ristintyön tähden.
Muistatteko, mitä ensimmäiselle ihmiselle tapahtui?
Jumala teki nahasta vaatteet hänelle ja hänen vaimolleen.
Jumala itse uhrasi eläimen heidän syntiensä tähden.
Mark. 11:14:ssa Jeshua sanoo: -
"Älköön ikinä enää kukaan sinusta hedelmää syökö."
Opetuslapset eivät tarvitse omavanhurskauden hedelmää.
Kun ymmärrämme, että vanhurskaus tulee Jumalalta, -
voimme lähestyä Jumalaa rohkeasti.
Palataan jakeeseen Mark. 11:24.
"Sentähden minä sanon teille: kaikki, mitä te rukoilette ja anotte, -
uskokaa saaneenne, niin se on teille tuleva."
Ei omien tekojenne tai omavanhurskautenne tähden, -
vaan Messiaan uhrin ja vanhurskauden tähden, -
sen tähden, mitä Jeshua saavutti ristillä meitä varten.
Saatana haluaa meidät sellaiseen tunnetilaan, -
jossa emme keskity Jumalan kuulemiseen hengellisesti.
Usko sijaitsee hengessä, -
josta sen täytyy laskeutua sieluun.
Silloin oikea usko on mahdollista.
Mitä sielun pitäisi tehdä?
Kuningas Daavid puhuu sielusta Ps. 42:6:ssa.
"Miksi murehdit, minun sieluni, ja miksi olet minussa niin levoton?
Odota Jumalaa.
Sillä vielä minä saan häntä kiittää hänen kasvojensa avusta."
Daavid kehottaa sieluaan odottamaan ja ylistämään Jumalaa.
Mikä osa hänestä siis käskee sielua?
Se on henki.
Tämä toistuu jakeessa 12.
Tärkeät asiat sanotaan Raamatussa moneen kertaan.
"Miksi murehdit, minun sieluni, ja miksi olet minussa niin levoton? -
Odota Jumalaa. Sillä vielä minä saan kiittää häntä, -
minun kasvojeni apua, minun Jumalaani."
Hengen täytyy siis käskeä sielua kuulemaan Jumalan Sanaa.
Rukouksessa hengen, sielun ja ruumiin täytyy olla sopusoinnussa.
Niiden täytyy olla yksimielisiä siitä, -
mitä Jumala sanoo Sanassaan.
Sanassa sanotaan, että olemme vanhurskaita, Jumala on uskollinen, -
ja että älköön kukaan enää syökö omavanhurskauden hedelmää.
Näitä opetuksia täytyy kuulla.
Silloin Jumala vastaa meille -
ja siunaa meitä Sanansa ja Pyhän Hengen kautta.
Mitä muuta voimme tehdä, -
jotta kasvaisimme hengellisesti?
Efesolaiskirje sanoo, että koska usko on hengellisellä alueella, -
meidän täytyy kasvaa hengellisesti.
Paavali opettaa meille hyvin yksinkertaisen asian.
Ef. 5:14-20: -
"Sentähden sanotaan: 'Heräjä sinä, joka nukut, ja nouse kuolleista, -
niin Kristus sinua valaisee!'
Katsokaa siis tarkoin, kuinka vaellatte: -
ei niinkuin tyhmät, vaan niinkuin viisaat, -
ja ottakaa vaari oikeasta hetkestä, sillä aika on paha.
Älkää sentähden olko mielettömät, -
vaan ymmärtäkää, mikä Herran tahto on.
Älkääkä juopuko viinistä, sillä siitä tulee irstas meno, -
vaan täyttykää Hengellä, puhuen keskenänne psalmeilla -
ja kiitosvirsillä ja hengellisillä lauluilla, -
veisaten ja laulaen sydämessänne Herralle, -
kiittäen aina Jumalaa ja Isää kaikesta -
meidän Herramme Jeesuksen Kristuksen nimessä."
Hän sanoo siis, -
että kasvaaksemme hengessä ja lujittaaksemme oikeaa uskoa -
meidän täytyy ennen kaikkea ymmärtää, -
että olemme nousseet kuolleista Messiaan kanssa.
Messiaan ylösnousemus on vanhurskauttanut meidät.
Vaeltakaa niin kuin viisaat, ei niin kuin tyhmät.
Meillä on elävän Jumalan viisaus. Hyödyntäkäämme sitä, -
että oppisimme tuntemaan Jumalan tahdon.
Se tapahtuu, kun emme juovu viinistä, -
vaan täytymme Pyhällä Hengellä.
Jotkut uskovat, että täytymme Hengellä vain kerran elämässä, -
kun Jumala kastaa meidät Hengellään. Näin ei ole.
Täytymme Hengellä joka päivä, -
kun rukoilemme kielillä ja etsimme Hänen kasvojaan.
Miten Hengellä täytytään?
"...puhuen keskenänne psalmeilla ja kiitosvirsillä..."
Eli laulamalla sekä kielillä että omalla kielellä.
Lukemalla, laulamalla ja julistamalla psalmeja.
Lukemalla ja laulamalla ylistyslauluja.
"...veisaten ja laulaen sydämessänne Herralle..."
Työtä tehdessännekin voi sydämessänne soida -
hengellinen laulu Jumalalle.
Esimerkiksi: -
"Kiittäkää Herraa, sillä Hän on hyvä, Hänen armonsa pysyy iankaikkisesti".
Se on kaunis laulu.
"...kiittäen aina Jumalaa ja Isää kaikesta -
meidän Herramme Jeesuksen Kristuksen nimessä..."
Jumalan ylistäminen tarkoittaa yhtymistä Jumalan tahtoon.
Hän tahtoo, että elämme joka päivä kiittäen Häntä -
Hänen armostaan, uskollisuudestaan ja teoistaan.
Veljet ja sisaret, se on Jumalan tahto.
Kun teemme niin, rukoilemme sydän täynnä uskoa.
Meillä ei ole epäilystäkään siitä, että Jumala vastaa.
Tiedämme, -
että rukous ei rakennu turhille töille, kunnianhimolle, -
omavanhurskaudelle eikä millekään muulle, -
kuin Jumalan rakkaudelle ja armolle, -
meissä olevalle Messiaan vanhurskaudelle.
Se perustuu Jumalan tekoihin ja uskollisuuteen.
Siksi rukouksessa täytyy uskoa saavansa sen, mitä pyytää.
Jos ei usko, ei voi saada.
Mark. 4:25.
Jeshua sanoo siinä jotakin mielenkiintoista.
"Sillä sille jolla on, sille annetaan; -
mutta siltä, jolla ei ole, otetaan pois sekin, mikä hänellä on."
Luukkaan evankeliumissa sanotaan: - "...siltä, jolla ei ole, -
otetaan pois sekin, minkä hän luulee itsellään olevan."
Kun rukoilette, muistakaa, että teillä on perintö Jumalalta.
Jumalan Sanan mukaan olemme Jumalan perillisiä Jeshuan kanssa.
Jeshua itse sanoo: -
"Jos te pysytte minussa ja minun sanani pysyvät teissä, -
niin anokaa, mitä ikinä tahdotte, ja te saatte sen."
Jos emme usko olevamme Jumalan perillisiä Messiaassa, -
niin emme saa sitä, mitä meillä on.
Vain se voi saada, joka tietää, mitä hänellä on.
Se, joka tietää sen varmasti, eikä vain arvele.
Epäröivä ei voi saada.
Varma tietäminen perustuu Kirjoituksiin, -
Jumalan Sanaan, Vanhaan ja Uuteen testamenttiin -
sekä ristintyöhön.
Älkää unohtako, että risti on elämämme keskus.
Ristintyö on alku ja loppu.
Se on kaikki mitä meillä on. Hän sanoi: "Se on täytetty."
Sille jolla on, annetaan.
Tällä jakeella opetetaan usein antamisesta.
Se liittyy kuitenkin kaikkiin elämänalueisiin.
Kun tiedän, että minulla on, en rukoile murehtien.
Sydämessäni ei ole huolen häivää. Puhun kuin lapsi isälleen.
Ajattelen sitä, mitä minulla on, enkä sitä, mitä minulla ei ole.
Lapsi tietää, että kaikki mitä isällä on, kuuluu myös hänelle.
Siksi lapsi voi pyytää.
Siksi Jeshua sanoi: "Olkaa lasten kaltaisia."
Jumala on Isä, joka antaa kaiken armonsa ja rakkautensa tähden.
"Sillä niin on Jumala maailmaa rakastanut, -
että hän antoi ainokaisen Poikansa, ettei yksikään, joka häneen uskoo, -
hukkuisi, vaan hänellä olisi iankaikkinen elämä."
Room: 8:32: "Hän, joka ei säästänyt omaa Poikaansakaan..."
"...kuinka hän ei lahjoittaisi meille kaikkea muutakin hänen kanssansa?"
"Missä ilmoitus puuttuu, siinä kansa käy kurittomaksi."
Kaikki perustuu ilmoitukseen.
Se, ettemme ole saaneet mitä pyydämme, -
ei johdu siitä, että Jumala ei olisi hyvä, -
vaan siitä, että meiltä puuttuu ilmoitus rististä ja Jumalan lasten perinnöstä.
Kaikki alkaa ilmoituksesta. Ilmoitus on ratkaiseva asia.
Mistä ilmoitus tulee?
Mielen uudistamisesta Kirjoituksia lukemalla.
Tekemällä sen, mitä luimme Ef. 5:stä: -
laulamalla sydämessä hengellisiä lauluja Herralle, -
rukoilemalla kielillä, täyttymällä Jumalan rakkaudella -
kiittämällä Jumalaa kaikesta elämän jokaisena hetkenä.
Silloin ilmoitus kasvaa.
Usko tulee kuulemisesta ja kuuleminen Jumalan Sanasta.
Silloin voi lähestyä Jumalaa ilman epäilyjä ja pelkoja.
Silloin ei tarvitse nojata omiin tekoihin ja omavanhurskauteen.
"Niinkuin tahrattu vaate on kaikki meidän vanhurskautemme."
Kuvittele, että vieressäsi istuu joku, -
joka ei käy suihkussa eikä käytä deodoranttia.
On epämiellyttävää istua sellaisen vieressä.
Samoin Jumalalle on epämiellyttävää, -
kun lähestymme Häntä omavanhurskaasti: -
"Nyt saan tämän, koska olen tehnyt sitä ja sitä."
Ei, Uusi liitto perustuu siihen, mitä Hän on tehnyt.
Se ei kuitenkaan tarkoita, että meillä ei olisi mitään virkaa, -
vaan sitä, että emme toimi siksi, että saisimme palkkion Jumalalta.
Tekomme perustuvat kiitollisuuteen ja uskoon, -
sekä Jumalan armoon ja vanhurskauteen.
Meitä ei tarvitse opettaa olemaan tekemättä syntiä, -
koska tiedämme, että Jeshua maksoi kalliisti siitä, -
että meistä tulisi vanhurskaita.
Sen takia elämme vanhurskaasti. Tänään puhun kuitenkin rukouksesta.
Jos tiedätte, että teillä on kaikki se mitä Jeshua sanoi, -
saatte sen, mitä pyydätte.
Muuten on turha edes pyytää.
Muistutan teitä vielä siitä, -
että olemme saaneet kaiken -
Jumalan armon ja rakkauden, sekä Messiaan vanhurskauden tähden.
Emme voi kuunnella kahta eri lähdettä.
Toinen sanoo, että meillä on, ja toinen, että ei ole.
Se estää hengellisen kasvun. Siksi mielen täytyy uudistua.
Sieluun kuuluvat mieli, tahto, aistit ja tunteet.
Meidän täytyy uudistaa sielumme Jumalan Sanalla.
Rukoileminen on hengellistä.
Sielun täytyy olla uudistunut Jeshuan Kirjoitusten kautta.
Mark. 4:24: -
"Ja hän sanoi heille: 'Ottakaa vaari siitä, mitä kuulette...'"
Usko tulee kuulemisesta, ja kuuleminen Jumalan Sanasta.
Mitä kuuntelette? Mikä on lähteenne? Kuka sen on sanonut?
Jos usko on väärä, lähde on väärä.
Usko turmeltuu, -
jos mieltä ei uudista Kirjoitusten kautta.
Kaikki on mahdollista sille, joka uskoo, koska kaikki on mahdollista Jumalalle.
Seuraavaksi 1. Joh. 5:13-15.
Kiitos Jumalalle tästä opetuksesta.
Uskon että Jumala siunaa teitä tämän opetuksen kautta.
1. Joh. 5:13-15 kertoo, -
millaiseen rukoukseen Jumala vastaa.
"Tämän minä olen kirjoittanut teille, jotka uskotte Jumalan Pojan nimeen,"
Uskotteko Jumalan Pojan nimeen? Mikä Hänen nimensä on? Jeshua.
"...tietääksenne, että teillä on iankaikkinen elämä."
Jos uskotte Jumalan Poikaan, teillä on iankaikkinen elämä.
Te ette vain kuole pois.
Maanpäällisen elämän jälkeen tulee iankaikkinen elämä.
Teillä on tulevaisuus ja toivo.
1. Joh. 5:14: "Ja tämä on se uskallus, joka meillä on häneen, -
että jos me jotakin anomme hänen tahtonsa mukaan, -
niin hän kuulee meitä. Ja jos me tiedämme hänen kuulevan meitä, -
mitä ikinä anommekin, niin tiedämme, -
että meillä myös on kaikki se, mitä olemme häneltä anoneet."
Tämä on jo toinen kohta, -
jonka mukaan saamme kaiken, mitä pyydämme.
Jumala vastaa meille. Hän haluaa antaa.
Tämä on oikea, todellinen ja tärkeä sana meille: -
"...jos me jotakin anomme hänen tahtonsa mukaan..."
Miten tiedämme, mikä on Jumalan tahto?
Katsotaan Roomalaiskirjeen lukua 12.
Kirjoitukset selittävät itse itseään.
Ei sitä varten tarvitse vaivata päätään.
Raamattu on hyvin looginen, varsinkin Roomalaiskirje.
Se on teologinen kirja, joka on täynnä uskoa, ymmärrystä -
ja ilmoitusta Jumalan Pojasta, Jeshua Messiaasta.
Room. 12:ssa puhutaan Jumalan tahdosta.
Saamme sen, mitä anomme Jumalan tahdon mukaan.
Room. 12:1: -
"Niin minä Jumalan armahtavan laupeuden kautta -
kehoitan teitä, veljet, antamaan ruumiinne -
eläväksi, pyhäksi, Jumalalle otolliseksi uhriksi; -
tämä on teidän järjellinen jumalanpalveluksenne."
Joissakin käännöksissä puhutaan sydämen jumalanpalveluksesta.
Sydän tarkoittaa henkeä, eli kyse on hengellisestä palveluksesta.
Room. 12:2: "Älkääkä mukautuko tämän maailmanajan mukaan, -
vaan muuttukaa mielenne uudistuksen kautta..."
Tässä mainitaan siis ruumis, sydän ja sielu.
"...muuttukaa mielenne uudistuksen kautta, -
tutkiaksenne, mikä on Jumalan tahto, -
mikä hyvää ja otollista ja täydellistä."
Jos haluatte tuntea Jumalan tahdon, teidän täytyy ymmärtää, -
että ruumiinne ei kuulu teille vaan Messiaalle.
Hän vapautti hengen, sielun ja ruumiin lain kirouksesta.
Hän lunasti henkemme, sielumme ja ruumiimme kalliilla hinnalla.
Hän maksoi niistä verellään.
Antakaa siis Hänelle ruumiinne elävänä, ei kuolleena, -
Jumalalle otollisena.
Palvelkaa Häntä hengessä tietäen, -
että Jumala teki kaiken Jeshua Messiaassa.
Uudistakaa mielenne Kirjoitusten kautta.
Niin sielu ei häiritse henkeä rukouksessa, -
kun pyydätte jotakin Jumalalta.
Luetaan uudelleen Mark. 11:24: -
"Sentähden minä sanon teille: -
kaikki, mitä te rukoilette ja anotte, uskokaa saaneenne, -
niin se on teille tuleva."
Toivon, että tämä opetus upposi syvälle sydämeesi, -
ja tuottaa hedelmää satakertaisesti.
Jeshua Messiaan nimessä Jumala siunatkoon teitä.
Jos tarvitset parantumista, -
lähettäköön Jumala sanansa ja parantakoot sinut.
Julistan täydellistä parantumista ja Herramme Jeshuan voittoa.
Kiitos seurasta! Kirjoittakaa meille palautetta.
Ottakaa yhteyttä! Teemme tämän teitä varten.
Shalom Jerusalemista!
Suomennos: Hannele Tainio